मूंडरू. गांव बागरियावास की रातली जोहड़ी में स्थित बावरिया बस्ती में मोहन लाल बावरिया के कच्चे मकानों में आग लग जाने से हजारों का घरेलू सामान जल गया।
जानकारी के अनुसार रविवार शाम को मोहन की पत्नी कच्चे घर में खाना बना रही थी। उसी समय लैंप गिर जाने से घर में आग लग गई।
आग से अनाज की चार बोरियां, कपड़े, बिस्तर बक्से में रखी करीब 12 हजार रुपए पायजेब, मंगलसूत्र, अंगूठी सहित हजारों के गहने चारा जल गया। आग लगने के बाद चीख-पुकार सुनकर पहुंचे ग्रामीणों ने दूसरे कच्चे घर में बंधी भेड़-बकरियों को बाहर निकालकर बचाया। ग्रामीणों ने आग पर मिट्टी पानी डालकर काबू पाया।
hin_Deva hin_Deva hin_Deva